section_heading: Školovanje i usavršavanje
paragraph_text: Gimnaziju je završio u Ljubuškom (1983). Diplomirao je na Univerzitetu u Sarajevu 1989. godine, gdje je i magistrirao 2001. godine iz područja fitomedicine, a doktorsku je disertaciju obranio 2003. godine na Sveučilišta u Mostaru. U zvanje docenta izabran je 2004., a 2007. godine u zvanje izvanrednog i 2014. godine redovitog sveučilišnog profesora. Do sredine 1992. radio je na Univerzitetu u Sarajevu, nakon čega se više angažira u javnom životu. Od 1998. predaje na Sveučilištu u Mostaru na prediplomskom, diplomskom i poslijediplomskom doktorskom studiju, gdje je i član Upravnog vijeća. Predavač je i na Sveučilištu i Veleučilištu VERN u Zagrebu. Na Sveučilištu u Mostaru aktivno je sudjelovao u implementaciji Bolonjskog procesa, od dodiplomskog do poslijediplomskog doktorskog studija, a jedan je od inicijatora pokretanja novog Studija turizma i okoliša i Instituta za turizam i okoliš. Stručno je usavršavan prošao kroz programe edukacije u SAD-u (1996., program USAID) i Velikoj Britaniji (1999., program USAID).